Björgólfur Guðmundsson - Wikipedia, frjálsa alfræðiritið

# Björgólfur Guðmundsson

### Úr Wikipediu, frjálsa alfræðiritinu

Björgólfur Guðmundsson (f. 2. febrúar 1941) er íslenskur viðskiptamaður og bankastjóri Landsbanka Íslands. Björgólfur er giftur Þóru Hallgrímsdóttur og eiga þau fimm börn. Hann er faðir Björgólfs Thors Björgólfssonar, sem er einn af ríkustu mönnum landsins um þessar mundir. Þau áttu einnig dótturina Margréti sem lést af slysförum 1989, og hafa þau stofnað minningarsjóð í nafni hennar.

Björgólfur gekk í Verslunarskóla Íslands. Hann var ráðinn framkvæmdastjóri Hafskips árið 1977, íslensks flutningafyrirtækis sem varð gjaldþrota á níunda áratugnum. Óeðlileg viðskipti við Útvegsbankann voru gagnrýnd og málið varð fyrirferðamikið í umræðunni. Svo fór að Útvegsbankinn var lagður niður og Björgólfur dæmdur í eins árs skilorðisbundið fangelsi árið 1991.

Þá hélt Björgólfur út til St. Pétursborgar, Rússlandi, árið 1993 og stofnaði drykkjavöruverksmiðjuna Bravo Brewery ásamt syni sínum Björgólfi Thor og Magnúsi Þorsteinssyni. Í febrúar 2002 seldu þeir Heineken verksmiðjuna fyrir $400 milljónir.

Björgólfur sneri vellauðugur aftur til Íslands og var í forsvari svokallaðs Samson-hóps sem keypti 45,8% hlut í Landsbanka Íslands á 12,3 milljarða kr, sem var einkavæddur í skrefum á árunum 1998-2003. Hann hefur setið í stjórn bankans síðan febrúar 2003.

## [breyta] Tenglar

- Minningarsjóður Margrétar Björgólfsdóttur
- Heineken Seals $400M Bravo Deal, St. Petersburg Times, 5. febrúar 2002.

| Þetta æviágrip einstaklings er stubbur. Þú getur hjálpað til með því að bæta við það

Af „http://is.wikipedia.org../../../b/j/%C3%B6/Bj%C3%B6rg%C3%B3lfur_Gu%C3%B0mundsson_2b1e.html“

Flokkar: Æviágripsstubbar | Íslenskir auðmenn | Íslenskir viðskiptamenn | Fólk fætt árið 1941

##### Views

- Grein
- Spjall
- Núverandi útgáfa

##### Leit

##### Á öðrum tungumálum

- English